stanford-oval/wikipedia huggingface dataset:
Portlandin ePrix 2023
Tulokset > Kilpailu

Rata ei tarjonnut mahdollisuuksia säästää energiaa samalla tavalla kuin katuradat, koska radalta puuttuivat kovat jarrutuspaikat. Mahindra Racingin Lucas di Grassi ennakoi, että kilpailussa tullaan rikkomaan kaikki moottoriurheilun ohitusennätykset. Kilpailuista muodostuikin raju energiansäästöön tähdännyt peloton-tyylinen kilpailu: kuljettajat nostivat kaasua paljon ennen mutkia, välttivät ajamasta täydellä kaasulla, aktivoivat Attack Moden aikaisin jotta tippuisivat kilpailussa kauemmas sekä mutkittelivat suorilla vetoavun rikkomiseksi. Paalulta lähti Dennis, mutta kilpailussa nähtiin yhteensä 403 ohitusta. Voittoon ajoi Cassidy ennen Dennisia ja António Félix da Costaa. Kilpailun 17 ensimmäistä autoa tuli maaliin vain 7,6 sekunin sisällä toisistaan. Kilpailussa nähtiin myös raju ulosajo, kun Abt Cupran Nico Müllerin etusiipi juuttui hänen eturenkaiden alle ja hän ajautui täydestä vauhdista seinään menetettyään auton hallinnan. Kolarin voimaksi mitattiin 27G:tä. Dennis nousi sarjan johtoon yhden pisteen erolla Cassidyyn.
| Sij>  | No>  | Kuljettaja | Talli | Kier>  | Aika/keskeytys | Ruutu | Pisteet |
| --- | --- | --- | --- | --- | --- | --- | --- |
| 1 | 37 |  Nick Cassidy | Envision-Jaguar | 32 | 50:40.629 | 10 | 25 |
| 2 | 27 |  Jake Dennis | Andretti-Porsche | 32 | +0.294 | 1 | 21 |
| 3 | 13 |  António Félix da Costa | Porsche | 32 | +1.140 | 7 | 15 |
| 4 | 9 |  Mitch Evans | Jaguar | 32 | +1.758 | 20 | 13 |
| 5 | 16 |  Sébastien Buemi | Envision-Jaguar | 32 | +2.220 | 16 | 10 |
| 6 | 7 |  Maximilian Günther | Maserati | 32 | +2.307 | 5 | 8 |
| 7 | 11 |  Lucas di Grassi | Mahindra | 32 | +2.982 | 13 | 6 |
| 8 | 94 |  Pascal Wehrlein | Porsche | 32 | +3.684 | 18 | 4 |
| 9 | 17 |  Norman Nato | Nissan | 32 | +3.961 | 3 | 2 |
| 10 | 4 |  Robin Frijns | ABT-Mahindra | 32 | +4.300 | 9 | 1 |
| 11 | 25 |  Jean-Éric Vergne | DS Penske | 32 | +4.718 | PL |  |
| 12 | 1 |  Stoffel Vandoorne | DS Penske | 32 | +4.982 | PL |  |
| 13 | 33 |  Dan Ticktum | NIO | 32 | +5.470 | 14 |  |
| 14 | 58 |  René Rast | McLaren-Nissan | 32 | +6.115 | 4 |  |
| 15 | 23 |  Sacha Fenestraz | Nissan | 32 | +6.699 | 2 |  |
| 16 | 3 |  Sérgio Sette Câmara | NIO | 32 | +7.167 | 19 |  |
| 17 | 10 |  Sam Bird | Jaguar | 32 | +7.638 | 15 |  |
| 18 | 5 |  Jake Hughes | McLaren-Nissan | 32 | +12.977 | 6 |  |
| 19 | 36 |  André Lotterer | Andretti-Porsche | 32 | +16.051 | 8 |  |
| 20 | 48 |  Edoardo Mortara | Maserati | 29 | +3 kierrosta | 11 |  |
| Kesk. | 51 |  Nico Müller | ABT-Mahindra | 9 | Ulosajo | 12 |  |
| Kesk. | 8 |  Roberto Merhi | Mahindra | 3 | Tekninen ongelma | 17 |  |
Lähde:
Sijoitukset kilpailun jälkeen

Huom!: Vain viiden parhaan sijoitukset sisällytetty.
Huomiot

1 2 3 4  DS Pensken autot joutuivat lähtemään rangaistuksen myötä varikkosuoralta.
↑  Kolme lisäpistettä paalupaikasta.
↑  Lisäpiste nopeimmasta kierroksesta.
↑  Bird sai 5 sekunin aikasakon pakotettuaan toisen kuljettajan ulos radalta.
Unkarin Grand Prix 1990

Unkarin Grand Prix 1990 oli Formula 1 -sarjan osakilpailu, joka ajettiin 12. elokuuta 1990 Hungaroringilla Unkarissa. Kilpailun voitti Williamsilla ajanut Thierry Boutsen, jolle voitto oli kauden ensimmäinen ja F1-uran viimeinen. Hän saavuttii kilpailussa ainoan paalupaikkansa. Boutsen johti koko kilpailun ajan lähdöstä maaliin.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Thierry Boutsen | Williams-Renault | 77 | 1.49.30,597 | 1 | 9 |
| 2 | 27 |  Ayrton Senna | McLaren-Honda | 77 | + 0,288 | 4 | 6 |
| 3 | 20 |  Nelson Piquet | Benetton-Ford | 77 | + 27,893 | 9 | 4 |
| 4 | 6 |  Riccardo Patrese | Williams-Renault | 77 | + 31,833 | 2 | 3 |
| 5 | 11 |  Derek Warwick | Lotus-Lamborghini | 77 | + 1.14,244 | 11 | 2 |
| 6 | 29 |  Éric Bernard | Larrousse-Lamborghini | 77 | + 1.24,308 | 12 | 1 |
| 7 | 12 |  Martin Donnelly | Lotus-Lamborghini | 76 | + 1 krs. | 18 |   |
| 8 | 15 |  Mauricio Gugelmin | Leyton House-Judd | 76 | + 1 krs. | 17 |   |
| 9 | 10 |  Alex Caffi | Arrows-Ford | 76 | + 1 krs. | 26 |   |
| 10 | 21 |  Emanuele Pirro | Dallara-Ford | 76 | + 1 krs. | 13 |   |
| 11 | 25 |  Nicola Larini | Ligier-Ford | 76 | + 1 krs. | 25 |   |
| 12 | 9 |  Michele Alboreto | Arrows-Ford | 75 | + 2 krs. | 22 |   |
| 13 | 17 |  Gabriele Tarquini | AGS-Ford | 74 | + 3 krs. | 24 |   |
| 14 | 26 |  Philippe Alliot | Ligier-Ford | 74 | + 3 krs. | 21 |   |
| 15 | 24 |  Paolo Barilla | Minardi-Ford | 74 | + 3 krs. | 23 |   |
| 16 | 28 |  Gerhard Berger | McLaren-Honda | 72 | Kolari (Mansell) | 3 |   |
| 17 | 2 |  Nigel Mansell | Ferrari | 71 | Kolari (Berger) | 5 |   |
| Kesk. | 19 |  Alessandro Nannini | Benetton-Ford | 64 | Kolari (Senna) | 7 |   |
| Kesk. | 16 |  Ivan Capelli | Leyton House-Judd | 56 | Vaihdelaatikko | 16 |   |
| Kesk. | 30 |  Aguri Suzuki | Larrousse-Lamborghini | 37 | Moottori | 19 |   |
| Kesk. | 1 |  Alain Prost | Ferrari | 36 | Vaihdelaatikko | 8 |   |
| Kesk. | 4 |  Jean Alesi | Tyrrell-Ford | 36 | Kolari (Martini) | 6 |   |
| Kesk. | 8 |  Stefano Modena | Brabham-Judd | 35 | Moottori | 28 |   |
| Kesk. | 23 |  Pierluigi Martini | Minardi-Ford | 35 | Kolari (Alesi) | 14 |   |
| Kesk. | 22 |  Andrea de Cesaris | Dallara-Ford | 22 | Moottori | 10 |   |
| Kesk. | 3 |  Satoru Nakajima | Tyrrell-Ford | 9 | Jarrut | 15 |   |
| DNQ | 18 |  Yannick Dalmas | AGS-Ford |   | Karsiutui |   |   |
| DNQ | 7 |  David Brabham | Brabham-Judd |   | Karsiutui |   |   |
| DNQ | 36 |  Jyrki Järvilehto | Onyx-Ford |   | Karsiutui |   |   |
| DNQ | 35 |  Gregor Foitek | Onyx-Ford |   | Karsiutui |   |   |
| DNPQ | 14 |  Olivier Grouillard | Osella-Ford |   | Karsiutui |   |   |
| DNPQ | 31 |  Bertrand Gachot | Coloni-Ford |   | Karsiutui |   |   |
| DNPQ | 33 |  Roberto Moreno | EuroBrun-Judd |   | Karsiutui |   |   |
| DNPQ | 34 |  Claudio Langes | EuroBrun-Judd |   | Karsiutui |   |   |
Muuta

Paalupaikka: Thierry Boutsen – 1.17,919
Nopein kierros: Riccardo Patrese – 1.22,058 (kierroksella 63)
Alex Caffin 50. Grand Prix
Martin Donnelyn paras sijoitus
McLaren ylitti 1600 MM-pisteen rajan
Onyx-tallin viimeinen kilpailu
Kisa näytettiin YLE:n kanavilla Suomessa TV2:ssa 40-minuuttisena koosteena klo 18.30-19.10
Kilpailun selostivat Markku Pentikäinen ja Juha Varjosaari.
Pyörremyrsky

Tornado
Pyörremyrsky on voimakas myrsky, johon liittyy maanpinnasta korkealle pilviin ulottuva ilmavirtaus. Pyörteen halkaisija saattaa vaihdella muutamasta kymmenestä metristä jopa kilometriin. Tornadossa tuulen nopeus saattaa olla jopa 480 km/h.
Suomen yleiskielen sanalla pyörremyrsky tarkoitetaan joskus satojen kilometrien kokoista trooppista hirmumyrskyä, joka elää päiväkausia, joskus alle kilometrin kokoista tornadoa, joka syntyy ja kuolee yleensä yhden tunnin sisällä.
Pyörremyrskyjä esiintyy myös muilla planeetoilla. Kts. esimerkiksi Jupiterin suuri punainen pilkku.
Trooppiset hirmumyrskyt

Suuria, satojen kilometrien läpimittaisia pyörremyrskyjä kutsutaan Atlantilla hurrikaaneiksi, Intian valtamerellä trooppisiksi sykloneiksi ja Tyynellämerellä taifuuneiksi. Ne syntyvät trooppisilla merialueilla, joissa haihtuminen on suurta ja pintaveden lämpötila on vähintään 26 celsiusastetta. Otollisinta aluetta pyörremyrskyjen syntyyn on 6-12 asteen leveyspiirit pohjoisella ja eteläisellä pallonpuoliskolla, koska niissä coriolisvoima saa ilmamassat pyörivään liikkeeseen. Päiväntasaajalla pyörremyrskyjä ei voi syntyä, koska coriolisvoima on siellä nollassa ja se kasvaa aina lähestyttäessä napoja. Voimakas auringonsäteily lämmittää pintavettä ja haihduttaa kosteutta ilmaan. Ilman lämmetessä se kohoaa ylös ja syntyy paikallinen matalapaine, sykloni. Ympärillä olevasta korkeamman paineen alueesta alkaa virrata ilmaa kohti syklonia, ja coriolisvoima saa sen kiertämään myötäpäivään matalapaineen ympärille. Kostean ilman noustessa korkeammalle kosteus tiivistyy ja syntyy rankkoja sateita ja kumpupilviä. Kosteuden tiivistyessä ilmakehään vapautuu piilevää lämpöä, joka antaa pyörremyrskylle voimaa. Niin kauan kuin pyörremyrsky pysyttelee lämpimän meren yläpuolella se vain voimistuu ja kasvaa. Lopulta se kuitenkin saavuttaa joko mantereen tai kylmemmän merialueen ja alkaa hiipua. Pyörremyrskyn keskelle muodostuu myrskyn silmä, jossa tapahtuu voimakasta ilman ja sen kuljettaman kosteuden ylösvirtausta. Myrskyn silmä saattaa olla useita, jopa kymmeniä, kilometrejä leveä. Myrskyn silmässä tuulen voimakkuus on heikko.
Pyörremyrskyt aiheuttavat mantereelle päästyään suuria tuhoja, ja ne ovat jokavuotinen laaja hasardiryhmä. Atlantilla pyörremyrskyt iskevät loppukesästä ja alkusyksystä, Tyynellämerellä tammi-maaliskuussa. Pyörremyrskyt osataan siis helposti ennakoida tarkkojen säähavainnointilaitteiden avulla. Laajemmilta henkilöturmilta usein vältytäänkin, mutta laajat taloudelliset ja kiinteistölliset tuhot ovat väistämättömiä, koska pyörremyrskyjen yleisimmät tuhoalueet ovat lähes poikkeuksetta tiheään asutettuja alueita.
Trombit ja tornadot

Trombi ja tornado ovat nimityksiä trooppista hirmumyrskyä pienikokoisemmille ja lyhytkestoisemmille pyörremyrskyille, joita voi syntyä myös kuivalla maalla. Merellä tornado tai trombi syntyy, kun meren lämpötila ensin nopeasti nousee ja sen yläpuolella oleva ilma alkaa lämmenneenä kohota. Lämmennyt ilma nousee nopeasti kuin suppilossa kiertäen ukkospilveä kohti.
Pohjois-Amerikassa tornadoja syntyy, kun kylmä ja kuiva Kalliovuorilta peräisin oleva ilma törmää Meksikonlahdelta pohjoiseen virtaavan lämpimään ja kosteaan ilmamassaan.
Aiheesta muualla

This is how the world ends: will we soon see category 6 hurricanes? Guardian, 2018.
J. M. Angervo : Pyörremyrskyistä maassamme ja vähän muuallakin, Helsingin Sanomat Viikkoliite, 20.08.1933, nro 34, s. 1, Kansalliskirjaston digitaaliset aineistot
Jalkaväkirykmentti 56 (jatkosota)

| Jalkaväkirykmentti 56 |
| --- | --- |
Toiminnassa:  1941 - 1944
Valtio:   Suomi
Puolustushaarat:  Maavoimat
Aselajit:  Jalkaväki
Jalkaväkirykmentti 56 (JR 56) oli  jatkosodan aikainen Lounais-Suomen sotilasläänin 18.–22. kesäkuuta 1941 perustama Suomen maavoimien jalkaväkirykmentti, joka liitettiin 1. divisioonaan.
Perustaminen

Esikunta perustettiin Raumalla
I pataljoona (I/JR 56) majuri E. Oksanen
esikunta ja 1. sekä  2. komppania perustettiin Eurassa
3. komppania sekä Kranaatinheitinjoukkue perustettiin Lappi Tl:ssä
4. Komppania perustettiin Kiukaisissa
II pataljoona (II/JR 56) nk. Laitilan pataljoona komentajana oli kapteeni A. Mäntylä
esikunta sekä 5.–7. komppaniat perustettiin Laitilan suojeluskuntatalossa
8. komppania perustettiin Pyhärannassa
Kranaatinheitinjoukkue perustettiin Rauman maalaiskunnassa
III pataljoona (III/JR 56) kapteeni L Miettinen
esikunta ja 12. komppania perustettiin Kalannissa
9. ja 11. komppania sekä kranaatinheitinjoukkue perustettiin Vehmaalla
10. komppania perustettiin Uudessakaupungissa
13. komppania eli kranaatinheitinkomppania (13.K/JR 56) perustettiin Rauman maalaiskunnassa
14. komppania eli tykkikomppania (14.K/JR 56) perustettiin Rauman maalaiskunnassa
Kolonna/Jalkaväkirykmentti 56 (Kol./JR 56) perustettiin Rauman maalaiskunnassa
Puolustusvoimien materiaalitilanne oli jatkosodan alkaessa huomattavasti parempi kuin talvisodan alussa, mutta aivan kaikilta osin ei rykmentin määrävahvuuksia saavutettu.
Komentaja(t)

Rykmentinkometajina olivat:
eversti Martti Vihma (ent. Wichmann) 17. kesäkuuta – 2. joulukuuta 1941
eversti Matti Armas Aarnio 2. joulukuuta 1941 – 19. marraskuuta 1942
Keskittäminen

Perustamisesta Kollaalle 18.6.–16.7.1941
Parolaan 23.–24.6. leiriytyminen Lehijärven ympäristöön
Aittovaaraan 2. heinäkuuta Karjalan Armeijan reserviksi
Tuupovaaran Lastujärven ja Loitimojärven väliselle kannakselle yöllä 8.–9. heinäkuuta.
Taistelutaival

Kollaan ja Näätäojan taistelut 16.–30.7.1941
siirtyminen Aunukseen 11.–14.8.1941
eteneminen Äänislinnaan 14.8.–1.10.1941
puolustustaistelut Hiisjärvi-Kirvesjärvi-Perjärvi linjalla
rintamanmurtotaistelut Vieljärven itäpuolen järvikannaksilla ja Nuosjärven länsi- ja itäpuolella
Nirkan-Pyhäjärven tuhoamistaistelut
Äänislinnan valtaus 1.10.
eteneminen Karhumäkeen 2.10.–8.12.1941
ylimeno Solomonin niemeltä Gromovskajan niemelle ja etenemistaistelut Suunujoelle
siirtyminen Suuri Vornovon lounaispuolelle. Puna-armeija polttaa Kontupohjan ja jättää sen taistelutta
marssi Uunitsaan ja koukkaus rautatien länsipuolitse Perälahden tienhaaran valtaamiseksi
Karhumäen valtaustaistelut
reservinä Käppäselässä 9.12.1941 - 28.1.1942
ikäluokat 1910 syntyneisiin saakka kotiutetaan ja Jalkaväkirykmentti 60:stä siirretään nuoret ikäluokat Jalkaväkirykmentti 56:een
asemasotavaihe Hiisjärvi-Vansjärvi lohkolla 29.1.1941 - 25.6.1943
linnoitustöissä karhumäen - Osterjärven linjalla 9.6. - 13.12.1943
asemasotavaihe Krivillä 13.12.1943 - 20.6.1944
viivytystaistelut Maaselän kannaksella ja Sotjärven-Säämäjärven kannaksella 20.6. - 8.7.1944
torjuntataistelut Loimolan seudulla 9.7. - 4.9.1944
Aiheesta muualla

Toimituskunta: Muistelmia Jalkaväkirykmentti 56:n ensimmäisen pataljoonan krh.joukkueen taipaleelta vuosilta 1941-1944.  JR 56 ja JR 60 Kilta, 1988.  ISBN 951-99899-2-7
Tuokko Kaino: Komppania sodassa 1941- 1944.  JR 56 ja JR 60 Kilta, 1997.  ISBN 952-90-9323-3
Tuokko Kaino: Pataljoona sodassa 1941- 1944.  JR 56 ja JR 60 Kilta, 2002.  ISBN 952-90-9323-3
JR 56 ja JR 60 Kilta ry (Arkistoitu – Internet Archive) missä on runsaasti myös pdf materiaalia veteraanitapaamisista
Vain nopeat elävät

| Vain nopeat elävät Miljoonasade |
| --- | --- | --- |

Studioalbumin tiedot
 Äänitetty : 25.–29. syyskuuta 1989 Takomo-studiot, Helsinki
 Julkaistu: 22. marraskuuta 1989
 Tuottaja(t): Janne Louhivuori
 Tyylilaji: poprock
 Kesto: 41.36
 Levymerkki: Kräk!
Miljoonasateen muut julkaisut
| Veitsen valossa 1989 | Vain nopeat elävät 1989 | Nuoli ja väri 1991 |
Vain nopeat elävät (KRÄLP 49 / KRÄKCD 49) on suomalaisen Miljoonasade-yhtyeen neljäs studioalbumi. Se julkaistiin 22. marraskuuta 1989.
Levyn tekemiseen käytettiin vain viisi vuorokautta, koska se äänitettiin studiolivenä. Levyä tehdessään yhtye yöpyikin Takomo-studiolla. Levyn kannessa olevan hirven pään on piirtänyt Seppo Välimäki, joka on ollut Heikki Salon kanssa samassa autotallibändissä 1970-luvulla.
Albumista julkaistu sekä puna- että sinikantinen versio.
Kappaleet

Kaikki kappaleet sanoittanut Heikki Salo ja sovittanut Miljoonasade, ellei toisin mainittu.
Harakan suudelma – 4.07  (säv. Matti Nurro)
Rokkibändi Wounded Knee – 3.28  (alkup. Jockey Full of Bourbon, säv. Tom Waits)
Karhunlankaa – 3.22  (säv. Nurro)
Huulilla piirretty mies – 3.36  (säv. Heikki Salo)
Vain nopeat elävät – 3.01  (säv. Ari Laaksonen, sov. Miljoonasade & Janne Louhivuori)
Puiset sotilaat – 2.59  (säv. Nurro)
Kolmen helmen motelli – 2.19  (säv. Salo)
Laiska tyttö – 3.50  (säv. Nurro)
Rock'n'roll-zombie – 2.27  (säv. Nurro)
Enkeleitä onko heitä – 3.36  (säv. Salo)
Ahne sydän – 3.56  (säv. Salo)
Tummaa valoa – 5.12  (säv. Salo)
Kokoonpano

Heikki Salo – laulu
Olli Heikkinen – koskettimet, kitara
Matti Nurro – kitara
Jarmo Hovi – rummut
Ari Laaksonen – basso
Kokoonpano > Vierailevat muusikot

Aarno Raninen – kinourut, viihdepiano
Pia Vuokko – tuoli
Taksvärkkimies Joni Petroff – ikkunaverhot
Kokoonpano > Tuotanto

Juha Laakso – äänittäjä, miksaaja
Janne Louhivuori – tuottaja
Seppo Välimäki – kansikuva
Aiheesta muualla

Vain nopeat elävät discogs.com -sivustolla
Poets of the Fall

| Poets of the Fall |
| --- | --- |

 Poets of the Fall Savoy-teatterissa Clearview kiertueen päätöskeikalla joulukuussa 2017.
Tiedot
Toiminnassa:  2003–
Tyylilaji:  vaihtoehtorock, indierock
Kotipaikka:   Helsinki, Suomi
Laulukieli:  englanti
Jäsenet:  Marko Saaresto, laulu   Olli Tukiainen, kitara   Markus Kaarlonen, kosketinsoittimet   Jaska Mäkinen, kitara   Jani Snellman, basso   Jari Salminen, rummut  
Levy-yhtiö:  Insomniac
Aiheesta muualla
Kotisivut
Infobox OKNimi-testi OK: 
Poets of the Fall (lyh. POTF) on helsinkiläinen rockyhtye, joka perustettiin vuonna 2003. Yhtye on myynyt Suomessa yli 100 000 levyä ja sillä on hallussaan neljä kultalevyä ja kaksi platinalevyä.
Historia > Alkuajat

Yhtyeen perustivat laulaja Marko Saaresto ja kitaristi Olli Tukiainen keväällä 2003, Saareston mukaan tarkalleen hänen nimipäivänään eli 25. huhtikuuta. Markus Kaarlonen tuli myöhemmin tutuksi Saareston lapsuudenystävän Sami Järven kautta, ja yhtyeen peruskolmikko muodostui. Loppuvuodesta nousi julkisuuteen kappale Late Goodbye, joka esiintyi videopelissä Max Payne 2: The Fall of Max Payne. Pelin suosio antoi nostetta ensimmäisille single- ja albumijulkaisuille. Albumi Signs of Life nousi heti julkaisuviikollaan Suomen Top 40 -listan kärkipaikalle. 55. listaviikolla  se ylitti platinalevyn eli 30 000 myydyn levyn rajan. Albumista julkaistiin 2011 erikoispainos tuplavinyylinä.
Poets of the Fallin toinen albumi Carnival of Rust saavutti edeltäjänsä tapaan ensimmäisellä listaviikollaan ensimmäisen sijan ja rikkoi kultalevyn rajan kolme viikkoa levyn julkaisun jälkeen. Menestysalbumi rikkoi myöhemmin myös platinalevyn rajan.
16. syyskuuta 2007 yhtye ilmoitti kotisivuillaan, että kolmannen albumin nauhoitukset olivat alkaneet. Albumi julkaistiin 26. maaliskuuta 2008, ja se sai nimekseen Revolution Roulette. Albumi nousi listaykköseksi Suomen virallisella listalla heti ensimmäisellä viikollaan. Levy on saanut kultaa vuonna 2008 ja sitä on myyty yhteensä yli 16 000 kappaletta.
Historia > Twilight Theater (2010–2011)

Neljäs albumi Twilight Theater julkaistiin 17. maaliskuuta 2010. Se saavutti Suomen virallisen listan ykköstilan viikolla 12 ja kultaa samana vuonna.
Kappale War on mukana Alan Waken ääniraidalla, jolla yhtyeen alter ego on Old Gods of Asgard. Pelin yhteydessä Old Gods of Asgard julkaisi kaksi muutakin kappaletta.
Yhtyeen ensimmäinen kokoelma Alchemy Vol. 1 ilmestyi 16. maaliskuuta 2011. Se sisältää neljältä studiolevyltä valitut 14 kappaletta, uuden kappaleen ”No End, No Beginning” sekä kaikki yhtyeen musiikkivideot siihen mennessä. ”Can you hear me” julkaistiin singlenä ja sille tehtiin musiikkivideo.
Historia > Temple of Thought (2012–2013)

Viides albumi Temple of Thought julkaistiin 21. maaliskuuta 2012. Uudelta albumilta julkaistiin ennakkoon single Cradled in Love vuoden 2012 alussa. The Happy Song, tehtiin Remedyn peliin Alan Wake's American Nightmare. Yhtye teki kiertueen, joka sisälsi keikkoja Suomessa, Venäjällä, Saksassa, Romaniassa ja Intiassa.
Historia > Jealous Gods (2014–2015)

Kuudes albumi Jealous Gods julkaistiin 19. syyskuuta 2014. Albumi nousi listaykköseksi Suomen albumilistalla.
Historia > Clearview (2016-)

Yhtye tiedotti 11. kesäkuuta 2015, että on alkanut työstämään seitsemättä studioalbumia. Albumin julkaisuajankohdaksi asetettiin tuolloin syyskuu 2016 ja albumista tulisi maailmankiertue.
Yhtye tiedotti 26. toukokuuta 2016 Facebookissa, että seitsemäs albumi Clearview julkaistaan 30. syyskuuta 2016. Albumista tulee myös maailmankiertue, joka starttaa albumin julkaisupäivänä.
Historia > Nimi

| 0 | 1 | 2 |
| --- | --- | --- |
| ” | Poets of the Fallin nimi tulee siitä, kun ruvettiin miettimään et millaista tunnelmaa ja moodia meidän musiikki edustaa. Syksy ja sade vaikuttavat meihin paljon. Samoin synkeä lankeaminen. Bändin nimessä on mukana kaikkia näitä. | ” |
– Solisti Marko Saaresto. Stara.fi-nettilehti, maaliskuu 2005
Jäsenet > Viralliset jäsenet

Marko Saaresto – laulu (2003–)
Olli Tukiainen – kitara (2003–)
Markus Kaarlonen – kosketinsoittimet (2003–)
Jäsenet > Keikkamuusikot

Jaska Mäkinen – kitara, taustalaulu (2005–)
Jani Snellman – basso (2005–)
Jari Salminen – rummut (2006–)
Jäsenet > Entiset jäsenet

Tapio – rummut (2005)
Diskografia > Studioalbumit

Signs of Life (2005)
Carnival of Rust (2006)
Revolution Roulette (2008)
Twilight Theater (2010)
Temple of Thought (2012)
Jealous Gods (2014)
Clearview (2016)
Ultraviolet (2018)
Ghostlight (2022)
Diskografia > Kokoelma-albumit

Alchemy Vol.1 (2011)
Diskografia > Livealbumit

Alexander Theatre Sessions (2020)
Palkinnot ja tunnustukset

Poets of the Fall voitti G.A.N.G. Awardseissa parhaan popkappale-palkinnon 2004.
Yhtyeen laulaja Marko voitti nettilehti Stara.fi:n Mr. Pop 2005 -äänestyksen saman vuoden marraskuussa, ja hän sai 34,1 prosenttia kaikista äänistä.
Yhtye palkittiin vuoden 2005 debyyttialbumi ja vuoden 2005 yhtyetulokas -palkinnoilla Emma-gaalassa 2006.
MTV Europe valitsi yhtyeen parhaaksi suomalaiseksi esiintyjäksi vuonna 2006.
NRJ Radio valitsi yhtyeen parhaaksi suomalaiseksi esiintyjäksi vuonna 2006.
Kaksi Muuvi-palkintoa: pronssinen Muuvi ja yleisöäänestys-Muuvi 2006 videolla ”Carnival of Rust”.
Aiheesta muualla

Poets of the Fallin kotisivut
Poets of the Fall Mediacenter (Arkistoitu – Internet Archive)
Poets of the Fall: Last.FM sivustolla
Poets of the Fall MySpace-sivustolla
Kappaleiden viralliset sanoitukset
Poets of the Fall Ylen Elävässä arkistossa
Musiikkituottajien tiedossa olevat Suomessa kotimaisille ja ulkomaisille artisteille myönnetyt kultalevyt
Poets of the Fall
| --- | --- |
Studioalbumit:   Signs of Life  Carnival of Rust  Revolution Roulette  Twilight Theater  Temple of Thought  Jealous Gods  Clearview  Ultraviolet  Ghostlight 
Kokoelmat:   Alchemy Vol.1 
Singlet:   ”Late Goodbye”  ”Lift”  ”Maybe Tomorrow is a Better Day”  ”Illusion & Dream”  ”Stay”  ”Carnival of Rust”  ”Sorry Go ’Round”  ”Locking Up the Sun”  ”The Ultimate Fling”  ”Diamonds for Tears”  ”Revolution Roulette”  ”The Voice Studio Live Sessions”  ”Dreaming Wide Awake”  ”War”  ”Given and Denied”  ”Can You Hear Me”  ”No End, No Beginning”  ”Cradled in Love”  ”The Happy Song”  ”Kamikaze Love”  ”The Lie Eternal”  ”Daze”  ”Love Will Come to You”  ”Choice Millionaire”  ”Drama for Life”  ”Children of the Sun”  ”False Kings”  ”Dancing on Broken Glass”  ”Partir avec moi”  ”Requiem for My Harlequin” 
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Ranska  BnF data  Yhdysvallat 
Taiteenala:  MusicBrainz 
Poets of the Fall Berliinissä huhtikuussa 2008.
Uruguayn peso

| Uruguayn peso |
| --- | --- |
ISO 4217 -koodi:  UYU
Keskuspankki:  Uruguayn keskuspankki
Esitelty:  1993
Käyttäjät:  Uruguay
Jaettava yksikkö:  centesimo
Uruguayn peso (UYU) on Uruguayn rahayksikkö, joka on ollut käytössä vuodesta 1993 lähtien. Tuolloin se otettiin käyttöön korvaamaan maassa aiemmin käytössä ollut Uruguayn nuevo peso. Uruguayn peso jakaantuu 100 centesimoon.
Käännös suomeksi